Diari Oficial de la Generalitat Valenciana


Sumari del DOGV 5511, del 14-05-2007 (2007/5806)

RESOLUCIÓ de 17 d'abril de 2007 del director general d'Administració Local, per la qual es dóna publicitat a la Convocatòria i a les bases per a la provisió pel sistema de lliure designació del lloc d'intervenció de l'Entitat Metropolitana de Serveis Hidràulics.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5511

Data del DOGV
:   14-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/5806


Data del document
:   17-04-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * concurs administratiu
    * administració regional
    * comptable

Efectuada per la Presidència de l'Entitat Metropolitana de Serveis Hidràulics la Convocatòria per a la provisió, pel sistema de lliure designació, del lloc d'intervenció de l'esmentada entitat i aprovades les bases d'aquesta per la Junta de Govern Local, en sessió celebrada el 2 d'abril de 2007, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril del Govern Valencià, resolc:  
Primer  
Donar publicitat a la Convocatòria per a la provisió pel sistema de lliure designació del lloc d'intervenció de l'Entitat Metropolitana de Serveis Hidràulics, i a les bases que han de regir aquesta, que es relacionen en l'annex de la present Resolució.  
Segon  
La Convocatòria i les seues bases a què es referix aquesta resolució podran ser impugnades a partir de la publicació del seu extracte en el Boletín Oficial del Estado, segons el que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposen la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 17 d'abril de 2007.- El director general d'Administració Local: Juan José Pérez Macián.  
ANNEX  
Bases que han de regir la convocatòria per a la provisió reglamentària del lloc de treball d'intervenció de l'Entitat Metropolitana de Serveis Hidràulics entre funcionaris d'administració local amb habilitació de caràcter nacional, pertanyents a la subescala d'intervenció tresoreria, categoria superior, sense perjuí del que preveu la disposició transitòria primera 2 e) del Reial Decret 1174/1987, de 18 de setembre.  
Base primera. Objecte  
Les presents bases tenen com a objecte regir la Convocatòria a efectuar per la Presidència de l'Entitat Metropolitana de Serveis Hidràulics per a cobrir, pel sistema de lliure designació, previst en l'article 99.2 de la Llei 7/1985, de 2 d'abril, Reguladora de les Bases de Règim Local, i els articles 27 i següents del RD 1732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons la redacció atorgada pel Reial Decret 834/2003, de 27 de juny (BOE de 9 de juliol), el següent lloc reservat a funcionari d'administració local amb habilitació de caràcter nacional:  
Denominació: interventor  
Base segona. Característiques del lloc  
1. El lloc a cobrir es troba inclòs en la relació de llocs de treball aprovada per l'Entitat Metropolitana de Serveis Hidràulics i publicada en el Butlletí Oficial de la Província de València núm. 309, de 29 de desembre de 2005.  
2 El complement de destinació assignat a l'esmentat lloc és el corresponent al nivell 30 i el seu sistema de provisió el de lliure designació, extrems arreplegats en la referida relació de llocs.  
RESOLUCIÓ de 17 d'abril de 2007 del director general d'Administració Local, per la qual es dóna publicitat a la Convocatòria i a les bases per a la provisió pel sistema de lliure designació del lloc d'intervenció de l'Entitat Metropolitana de Serveis Hidràulics. [2007/5806]Conselleria de Justícia, Interior  
 i Administracions Públiques2.3. El complement específic anual fixat per al lloc està concretat per al 2006 en 31.347,36 euros.  
Base tercera. Requisits  
Serà requisit per a concórrer a la Convocatòria i poder exercir el lloc, en el cas de ser nomenat, estar integrat en la subescala d'intervenció tresoreria, categoria superior, sense perjuí del que preveu la disposició transitòria primera 2. E) del Reial Decret 1174/1987, de 18 de setembre.  
Base quarta. Convocatòria  
La Convocatòria serà aprovada per la Presidència de l'Entitat Metropolitana de Serveis Hidràulics i remesa a l'administració Autonòmica per a la seua íntegra publicació en el Diari Oficial de la Comunitat Valenciana i tramesa a la Direcció General de Funció Pública del Ministeri d'Administracions Públiques, la qual disposarà la publicació en extracte de la Convocatòria en el Boletín Oficial del Estado.  
Base cinquena. Sol·licituds  
1. Les sol·licituds es dirigiran a la Presidència de l'Entitat i es presentaran al Registre d'Entrada de l'Entitat, o a les oficines a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dins dels 15 dies naturals següents a la publicació de l'extracte de la Convocatòria en el Boletín Oficial del Estado.  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, així com la seua destinació.  
3. Les sol·licituds hauran d'anar acompanyades del "currículum professional" de l'aspirant, en què consten els títols acadèmics, llocs de treball exercits, estudis i cursos realitzats, publicacions i quants altres mèrits es crega oportú posar de manifest.  
Els mèrits al·legats hauran de ser justificats amb la documentació original o fotocòpies degudament compulsades.  
Base sisena. Nomenament  
1. Conclòs el termini de presentació de sol·licituds i previs els informes que es consideren oportuns, la Presidència de l'Entitat Metropolitana de Serveis Hidràulics procedirà, si és el cas, i prèvia constatació de la concurrència dels requisits exigits en aquestes bases, a dictar l'acord corresponent en el termini d'un mes.   
2. L'acord serà prou motivat i inclourà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. Del referit acord es retrà compte a l'Assemblea de l'Entitat Metropolitana i trasllat a la Direcció General d'Administració Local de la Generalitat Valenciana i a la Direcció General de la Funció Pública del Ministeri per a les Administracions Públiques, òrgan a què correspondrà l'anotació al registre corresponent i la seua publicació en el Boletín Oficial del Estado.  
Base setena. Presa de possessió  
Els terminis possessoris seran els mateixos que els establits per als funcionaris amb habilitació nacional nomenats, en virtut del procediment de concurs, inclosos en l'article 23 del Reial Decret 1732/1994, de 29 de juliol.  
Base vuitena. Normativa supletòria  
En el no-previst per les presents bases, s'aplicarà el capítol V del Reial Decret 1732/1994, de 29 de juliol, i les prescripcions corresponents del Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat pel RD 364/1995, de 10 de març.  
Base novena. Impugnació  
Contra les presents bases, que són definitives en via administrativa, i de conformitat amb el que establixen la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podran les persones interessades interposar potestativament recurs de reposició, davant d'aquest mateix òrgan, en el termini d'un mes a comptar de l'endemà de la publicació en el Boletín Oficial del Estado o interposar directament recurs contenciós administratiu, davant dels corresponents òrgans judicials d'aquest orde, dins del termini de dos mesos des de l'endemà de la publicació en el Boletín Oficial del Estado.  
Si transcorre un mes des de l'endemà de la interposició del recurs de reposició, sense que aquest haja sigut resolt, es podrà entendre que ha sigut desestimat i interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això de conformitat amb el que establixen els articles 116 i 117 de la Llei de Règim Jurídic de les Administracions Públiques i del Procediment Administratiu Comú i l'art. 46.1 de la Llei de la Jurisdicció Contenciosa Administrativa, i, sense perjuí que es puga exercitar qualsevol altre recurs o acció que s'estime procedent.